b'\n_START_ARTICLE_\nGangaikonda Cholapuram\n_START_SECTION_\nHram Brihadisvara\n_START_PARAGRAPH_\nHram je posve\xc4\x87en Brihadesvararu, koji je jedan od reinkarnacija \xc5\xa0ive, a u planu i veli\xc4\x8dini identi\xc4\x8dan je svom uzoru, hramu Brihadisvara u Thanjavuru. Za razliku od izvornika, njegov vimana (toranj iznad sveti\xc5\xa1ta) je ni\xc5\xbei (55 metara) i tanji. On je tako\xc4\x91er malo zaobljen i nije strm poput originala. Oko 150 njegovih stupova, ra\xc4\x8dunaju\xc4\x87i one u mahamandapani (saborna dvorana), ve\xc4\x87 poprimaju karakteristike kasnije uobi\xc4\x8dajenih hipostilnih dvorana dravidskih hinduist\xc4\x8dikih hramova. Plasti\xc4\x8dni ukrasi hrama su izvanredan primjer kiparstva u razdobljz Chola vladara. Nadalje, kip mitskog bika Nandija (kojeg ja\xc5\xa1e \xc5\xa0iva) na istoku, gleda u smjeru vimana. U istom smjeru je i jedini dio sa\xc4\x8duvani gopuram (portal u obliku tornja)._NEWLINE_U hramu, sa drugim malim sveti\xc5\xa1tima, nalazi i ribnjak koji je Rajendra I. ispunio svetom vodom iz rijeke Gangesa, a koju je primio kao danak od pora\xc5\xbeenih neprijatelja.'